ดิ้นหนีเสียงข้างน้อย
คนเราเมื่อตกอยู่ในสภาพหลังชนฝาก็ไม่ต่างจากสุนัขจนตรอก ต้องกัดฟันแยกเขี้ยวสู้เพราะไม่มีทางเลือกอื่น,เหมือนยามนี้ แม้ชัดเจนแล้วว่า ลุงตู่ พล.อ.ประยุทธ์ จันทร์โอชา ได้นั่งเก้าอี้นายกรัฐมนตรี เบิ้ลเป็นสมัยที่ 2 ในฐานะนายกฯจากระบบเลือกตั้ง,เตรียมทำคลอดคณะรัฐมนตรี รัฐบาล ประยุทธ์ 2 ที่มีสถานะเป็นรัฐบาลผสม 19 พรรค มากมายหลากหลายสายพันธุ์,แต่ผสมกันแล้วนับหัว ส.ส.แบบเต็มพิกัดทั้งยวง ก็ยังมีแค่ 254 เสียง หนีสภาวะเสียงปริ่มน้ำไม่พ้น,แถมล่าสุด ยังโดนทีเด็ดของฝ่ายค้าน พรรคอนาคตใหม่ที่เข้าชื่อยื่นเรื่องถึง ชวน หลีกภัย ประธานสภาผู้แทนราษฎร ส่งเรื่องให้ศาลรัฐธรรมนูญพิจารณาวินิจฉัยสมาชิกภาพ ส.ส. 41 คนของพรรคร่วมรัฐบาล,ประกอบด้วย ส.ส.พรรคพลังประชารัฐ 27 คน พรรคประชาธิปัตย์ 10 คน พรรคภูมิใจไทย 1 คน พรรครวมพลังประชาชาติไทย 1 คน พรรคชาติพัฒนา 1 คน และพรรคประชาภิวัฒน์ 1 คน,ตั้งข้อกล่าวหาเข้าข่ายลักษณะต้องห้าม ตามรัฐธรรมนูญ มาตรา 98 (3) ที่ห้ามมิให้ผู้สมัคร ส.ส.เป็นเจ้าของ หรือถือหุ้นในกิจการหนังสือพิมพ์ หรือสื่อ มวลชนใดๆ,ปฏิบัติการย้อนศร จากกรณีที่มีคนไปร้องคณะกรรมการการเลือกตั้ง (กกต.) ให้ดำเนินการตรวจสอบคุณสมบัติผู้สมัคร ส.ส.ของ ธนาธร จึงรุ่งเรืองกิจ ส.ส.บัญชีรายชื่อ หัวหน้าพรรคอนาคตใหม่ ถือครองหุ้นสื่อ,กกต.ตรวจสอบแล้วมีมติส่งเรื่องให้ศาลรัฐธรรมนูญพิจารณาวินิจฉัย และเมื่อศาลรัฐธรรมนูญรับเรื่องไว้พิจารณา ก็ได้มีคำสั่งให้ ธนาธร ยุติการปฏิบัติหน้าที่ ส.ส.เป็นการชั่วคราว จนกว่าศาลจะมีคำวินิจฉัยชี้ขาด,เป็นผลให้ ธนาธร ต้องหยุดปฏิบัติหน้าที่ ส.ส. อดเข้าไปอภิปรายวาดลวดลายในสภาฯ มาจนถึงทุกวันนี้ แถมขอขยายเวลาในการชี้แจงต่อศาลมาแล้ว 30 วัน และเพิ่งยื่นขอขยายเวลาเป็นครั้งที่ 2 อีก 15 วัน,เรื่องก็เลยค้างเติ่งอยู่ที่ศาลรัฐธรรมนูญ ยังไม่รู้จะออกหัวหรือก้อย???,งานนี้ก็แหงแซะว่า พลพรรคอนาคตใหม่ ก็หวังผลให้ 41 ส.ส.ซีกรัฐบาล โดนศาลรัฐธรรมนูญสั่งให้ยุติการปฏิบัติหน้าที่ชั่วคราวเหมือนกัน,เปิดตำราบู๊แลกหมัด แบบตาต่อตา ฟันต่อฟัน,และเมื่อมีข่าวแว่วๆว่าวันพุธที่ 26 มิ.ย.นี้ ศาลรัฐธรรมนูญนัดประชุมเพื่อพิจารณาว่าจะรับคำร้องของพรรคอนาคตใหม่ที่ขอให้วินิจฉัยสมาชิกภาพ 41 ส.ส.ฝ่ายรัฐบาลหรือไม่,พรรคพลังประชารัฐในฐานะแกนนำรัฐบาลเลยชิงส่ง ทศพล เพ็งส้ม หัวหน้าทีมต่อสู้คดีหุ้นสื่อ 27 ส.ส. ยื่นคำร้องต่อศาลรัฐธรรมนูญขอให้จำหน่ายคดีที่ประธานสภาฯส่งคำร้องของ ส.ส.พรรคอนาคตใหม่ ที่ขอให้วินิจฉัยสมาชิกภาพ 27 ส.ส.พลังประชารัฐ,โดยขอให้ศาลไต่สวนก่อนว่ามีพยานหลักฐานเพียงพอที่จะรับไว้พิจารณาหรือไม่ และหากศาลรับเรื่องไว้พิจารณาก็ขอให้ไต่สวนเพิ่มเติมว่าควรจะสั่งให้หยุดปฏิบัติหน้าที่หรือไม่,พูดง่ายๆ คือ หาช่องร้องสกัดยับยั้งไม่ให้ ส.ส.ที่โดนร้องโดนดองเค็มยกพวง,เพราะหากพลาดพลั้งเสียที ส.ส.41 ราย ถูกศาลสั่งให้ยุติการปฏิบัติหน้าที่ มีหวังเสร็จมะก้องด้อง,ซีกรัฐบาลจะกลายเป็นเสียงข้างน้อยในสภาฯทันที โหวตอะไรก็แพ้ งามไส้แน่นอน,พ่อลูกอิน
เหมือนยามนี้ แม้ชัดเจนแล้วว่า ลุงตู่ พล.อ.ประยุทธ์ จันทร์โอชา ได้นั่งเก้าอี้นายกรัฐมนตรี เบิ้ลเป็นสมัยที่ 2 ในฐานะนายกฯจากระบบเลือกตั้ง
จัดตั้งรัฐบาล,เลือกตั้ง,รัฐบาลเสียงปริ่มน้ำ,พรรคอนาคตใหม่,ถือหุ้นสื่อ,สำนักข่าวหัวเขียว,พ่อลูกอิน